Vrou, twee kinders brand in huis doodArgieffoto ŉ Vrou en twee kinders, onder wie ŉ drie maande oue baba, is Vrydag dood toe ŉ huis in Kaapstad tot die grond toe afgebrand het. Theo Layne, woordvoerder van die Kaapse brandweer, het aan Maroela Media gesê die brand het vroegoggend by ŉ huis in Lavender Hill uitgebreek. “Die informele struktuur is heeltemal verwoes. Die vrou en twee kinders is op die toneel dood verklaar. ŉ Man is met brandwonde na ŉ nabygeleë hospitaal geneem,” het Layne gesê. Die slagoffers se ouderdomme was nie dadelik beskikbaar nie. Die oorsaak van die brand is onbekend en word ondersoek.